Kui kroonile üleminek oli valutu mitmel põhjusel - ikkagi oma ja oodatud raha, kurss oli 10 rubla ühe krooni eest, nii et erilist arvutamist poes käies tegema ei pidanud ja raha oli, noh, lihtsalt ilus - siis eurole üle minnes on ikka kahjutunne südames. Kaob meie oma, ilus, armas ja vaevaga kättevõideldud; poes peab arvutama  hakkama; välismaale minnes ei ole enam ettevalmistust nr 1: raha vahetamine jne. Euro muidugi teeb reisimise mugavamaks, aga mulle see välismaale minnes raha vahetamine täitsa meeldis. No eks ma siis kompenseerin selle Londoni-vahet vehkides.